open-index/open-wikipedia-markdown huggingface dataset:
Ζωοδόχος Πηγή Οδού Ακαδημίας

thumb|right|320x320px|Ιερός Ναός Ζωοδόχου Πηγής Αθηνών 
Ο **Ιερός Ναός Ζωοδόχου Πηγής** βρίσκεται στο κέντρο των Αθηνών και συγκεκριμένα στο οικοδομικό τετράγωνο που σχηματίζουν οι οδοί Ακαδημίας, Γεωργίου Γενναδίου, Φειδίου και Εμμανουήλ Μπενάκη. Γύρω από τον ναό έχει αναπτυχθεί η ομώνυμη συνοικία.

## Ανοικοδόμηση
thumb|right|320x320px|Αναμνηστική πλάκα στον Γ.Γεννάδιο
Το 1843, οι κάτοικοι της περιοχής αποφάσισαν να οικοδομήσουν ναό για να καλύψουν τις λατρευτικές τους ανάγκες, χωρίς όμως να έχουν τους απαραίτητους πόρους, με αποτέλεσμα να διενεργούν συνεχώς εράνους.

Ο Ιερός Ναός Ζωοδόχου Πηγής άρχισε, τελικά, να οικοδομείται το 1846 σε σχέδια του αρχιτέκτονα Δημητρίου Ζέζου. Την ευθύνη της ανοικοδόμησης είχε αναλάβει προσωπικά ο Γεώργιος Γεννάδιος, ο οποίος δώρισε και τον χώρο που χρειαζόταν. Η πρώτη επιτροπή ανεγέρσεως αποτελούνταν από τους Γεώργιο Γεννάδιο, Κωνσταντίνο Σχινά, Γεώργιο Σκούφο, Κ. Καρατζά και Δεκόζη Βούρο. Τελικά μετά από πολλές δυσκολίες η αποπεράτωση έγινε τον Μάρτιο του 1852.

Ο ναός συμπεριλήφθηκε μεταξύ των 20 ενοριών της πόλεως των Αθηνών (Β.Δ. 1858) και έχει χαρακτηριστεί από το Υπουργείο Πολιτισμού ως ιστορικό και καλλιτεχνικό οικοδόμημα (Φ.Ε.Κ. 1112/21-12-1972).

## Αρχιτεκτονική
Ήταν αρχικά μια τρίκλιτη βασιλική με επιμήκη κάτοψη σχήματος ορθογωνίου παραλληλογράμμου. Το 1950 με σχέδια του αρχιτέκτονα Βασιλείου Κασσάνδρα προστέθηκε ακόμη ένα κλίτος στην νότια πλευρά του αρχικού ναού, στο οποίο υπάρχουν γυναικωνίτης και υπόγεια αίθουσα. Το 1900 κτίσθηκε το κωδωνοστάσιο και το 1935 το οικονομάτο του ναού.

Η εσωτερική διακόσμηση περιλαμβάνει αγιογραφίες αναγεννησιακού ρυθμού του ζωγράφου Τάσου Λουκίδη (από το 1920). Μικρότερα θέματα και τις εικόνες του τέμπλου φιλοτέχνησε ο Π. Γεραλής και ο Νικολάου, ενώ οι βυζαντινές προσθήκες είναι έργα Σπυριδ. Καρδαμάκη.

## Ιστορία
Στο ναό της Ζωοδόχου Πηγής τελέστηκε τον Απρίλιο του 1896 η νεκρώσιμη ακολουθία του πρώην Πρωθυπουργού της Ελλάδος, Χαριλάου Τρικούπη.

## Η ομώνυμη συνοικία

Η συνοικία της **Ζωοδόχου Πηγής** συνορεύει με τις συνοικίες Ακαδημία, Πλατεία Κάνιγγος και Εξάρχεια. Πήρε την ονομασία της απ' τον Ιερό Ναό Ζωοδόχου Πηγής γύρω απ' τον οποίο αναπτύχθηκε. Εξυπηρετείται απ' το Σταθμό Πανεπιστήμιο του Μετρό και από πολλές γραμμές λεωφορείων και τρόλεϊ.

## Πηγές
* http://www.zoodohospigi.gr  
* Λόντος Σπυρίδων, *Πρωτ. Ο Ιερός Ναός Ζωοδόχου Πηγής Αθηνών*, εκδόσεις Ελληνικά Γράμματα, 2002.
* Λόντος Σπυρίδων, *Πρωτ. Ο Ιερός Ναός Ζωοδόχου Πηγής, οδού Ακαδημίας 1852-2012, 160 χρόνια Ενοριακής ζωής και μαρτυρίας*, 2012

Κατηγορία:Νεότερες εκκλησίες στην Αθήνα
Κατηγορία:Εκκλησίες αφιερωμένες στην Παναγία
Κατηγορία:Συνοικίες και περιοχές Αθήνας
Σωτήριος Μουτούσης

Ο **Σωτήριος Ν. Μουτούσης**, (Νέος Ερινεός Αχαΐας 1894 - Νοέμβριος 1978), ήταν Έλληνας στρατιωτικός από την Αχαΐα, ο οποίος διετέλεσε και υπουργός Συγκοινωνιών και υπουργός Εμπορικής Ναυτιλίας της Ελλάδος και συνεργάτης των Ναζί κατά τη Γερμανική Κατοχή της Ελλάδας.

## Βιογραφία
Ο Μουτούσης γεννήθηκε τον Μάρτιο του 1894 στην Αχαία από Πατρινούς γονείς. Πολέμησε στους Βαλκανικούς Πολέμους, στον Α’ Παγκόσμιο Πόλεμο και στη Μ. Ασία, όπου και διακρίθηκε ιδιαίτερα. Το 1940 ήταν αρχηγός Πυροβολικού του Γ’ Σώματος Στρατού. Το Νοέμβριο του 1940 του ανατέθηκε η διοίκηση της ΧΙΙΙ Μεραρχίας Πεζικού, στην οποία λόγω της ανεπάρκειας της προηγουμένης διοίκησης είχαν εμφανιστεί σημεία πανικού. Αποστρατεύτηκε το 1949 με τον βαθμό του αντιστράτηγου 

Ήταν υπουργός Σιδηροδρόμων και Αυτοκινήτων και προσωρινά υπουργός Συγκοινωνίας στην κατοχική, δοσιλογική κυβέρνηση Τσολάκογλου το 1941. Επίσης ήταν υπουργός Συγκοινωνίας και, προσωρινά, Εμπορικής Ναυτιλίας στην κυβέρνηση Λογοθετόπουλου το 1942. Μετά την Aπελευθέρωση, το 1945 καταδικάστηκε σε 11 χρόνια φυλάκιση. Το 1950 του δόθηκε χάρη και αποφυλακίστηκε. 

Κηδεύτηκε στο Πρώτο Νεκροταφείο Αθηνών στις 21 Νοεμβρίου 1978.

## Παραπομπές


Κατηγορία:Έλληνες αξιωματικοί του πυροβολικού
Κατηγορία:Έλληνες υπουργοί Εμπορικής Ναυτιλίας
Κατηγορία:Έλληνες υπουργοί Συγκοινωνιών
Μ
Ακολουθία (αποσαφήνιση)

Στα Μαθηματικά η ακολουθία είναι μια διατεταγμένη λίστα αντικειμένων. Η λέξη ακολουθία μπορεί επίσης να αναφέρεται:

## Στα μαθηματικά
*Στην Ακολουθία Φιμπονάτσι
*Στην Ακολουθία Κωσύ
*Στο Όριο ακολουθίας

## Άλλες χρήσεις

*Στην Ακολουθία αμινοξέων στη Βιολογία.
*Στην Κύρια ακολουθία στην Αστρονομία.
2457 Ρουμπλιώφ

μικρογραφία|Η τροχιά του αστεροειδούς 2457 Ρουμπλιώφ
Ο **Ρουμπλιώφ (Rublyov)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 12,7. Ανακαλύφθηκε το 1975 από τη Σοβιετική αστρονόμο Λιουντμίλα Τσερνίχ, που παρατηρούσε από το Ναουτσνί της Κριμαίας, και πήρε το όνομά του προς τιμή του κορυφαίου Ρώσου αγιογράφου, του Αγίου Αντρέι Ρουμπλιόβ.

## Φυσικά χαρακτηριστικά
Τα φυσικά χαρακτηριστικά του Ρουμπλιώφ είναι άγνωστα.

## Εξωτερικοί σύνδεσμοι-πηγές
* Τροχιά από το JPL (Java) / Εφημερίδα

Ρουμπλιωφ
2458 Βενιακαβέριν

μικρογραφία|Η τροχιά του αστεροειδούς 2458 Βενιακαβέριν
Ο **Βενιακαβέριν (Veniakaverin)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 11,8. Ανακαλύφθηκε το 1977 από τον Σοβιετικό αστρονόμο Νικολάι Τσερνίχ, που παρατηρούσε από το Ναουτσνί της Κριμαίας, και πήρε το όνομά του προς τιμή του Σοβιετικού συγγραφέα Βενιαμίν Αλεξάνδροβιτς Καβέριν (Вениамин Александрович Каверин), ψευδώνυμο του Β.Α. Ζίλμπερ. Δεν πρέπει να συγχέεται με τον αστεροειδή 1976 Καβέριν.

## Φυσικά χαρακτηριστικά
Η μέση διάμετρος του Βενιακαβέριν εκτιμάται σε 24,01 χιλιόμετρα. Ο φασματικός τύπος του είναι άγνωστος, ενώ το γεωμετρικό άλβεδό του είναι 0,0584.

## Εξωτερικοί σύνδεσμοι-πηγές
* Τροχιά από το JPL (Java) / Εφημερίδα

Βενιακαβεριν
Ανδρέας Μάρκου

Ο **Ανδρέας Μάρκου**, (Πάτρα 1881 - Αθήνα 15 Ιανουαρίου 1946), ήταν Έλληνας νομικός και πολιτικός από την Αχαΐα.

Ήταν γιος του Δημήτριου Μάρκου, δικηγόρου και βουλευτή με καταγωγή από την Επαρχία Καλαβρύτων καθώς και αδελφός του Ιωάννη Μάρκου, προέδρου του δικηγορικού συλλόγου Πατρών. Κατά την Γερμανική κατοχή είχε φυλακιστεί από τον Γερμανικό κατοχικό στρατό.

Είχε εκλεγεί πολλές φορές βουλευτής Πατρών το 1923 και το 1928 με το Προοδευτικό Κόμμα,  Αχαιοήλιδος το 1926 με το Κόμμα των Εθνικών Φιλελευθέρων, Αχαΐας το 1932 με το Προοδευτικό Κόμμα, και Αχαΐας με το Κόμμα Φιλελευθέρων το 1936

Ήταν υπουργός Δικαιοσύνης στην κυβέρνηση Ε. Βενιζέλου το 1933, από 16 Ιανουαρίου 1933 έως 6 Μαρτίου 1933.

Πέθανε στην Αθήνα τον Ιανουάριο του 1946 και τάφηκε στην Πάτρα.
## Παραπομπές


Κατηγορία:Βουλευτές Αχαΐας
Κατηγορία:Βουλευτές Πατρών
Κατηγορία:Βουλευτές εκλεγμένοι με το κόμμα των Φιλελευθέρων
Κατηγορία:Έλληνες υπουργοί Δικαιοσύνης
Κατηγορία:Βουλευτές εκλεγμένοι με το Κόμμα των Εθνικών Φιλελευθέρων
Κατηγορία:Βουλευτές Αχαΐας-Ήλιδος
Κατηγορία:Βουλευτές εκλεγμένοι με το Προοδευτικό Κόμμα
Ιούδας

Με το όνομα **Ιούδας** αναφέρονται τα κάτωθι πρόσωπα:

*Ιούδας ο Ισκαριώτης, ένας από τους δώδεκα μαθητές του Ιησού, υπεύθυνος για το ταμείο του Ιησού και των μαθητών του, κυρίως γνωστός για τη συμμετοχή του στην προδοσία του Ιησού και τη σύλληψή του
*Ιούδας ο Γαλιλαίος, ηγέτης της εξέγερσης των Ζηλωτών που ξέσπασε το 6 μ.Χ. εξαιτίας της απογραφής που διέταξε να διενεργηθεί στα εδάφη που αποτελούσαν την πρώην εθναρχία του Ηρώδη Αρχέλαου ο έπαρχος της Συρίας Κυρήνιος.
*Ιούδας Μακκαβαίος, ένας από τους πέντε γιους του ιερέα Ματταθία, ηγέτη της επανάστασης των Ιουδαίων εναντίον της αρχής των Σελευκιδών που ξέσπασε το 167 π.Χ. 
*Ιούδας ο Προπάτορας, βιβλικό πρόσωπο που αναφέρεται στη Παλαιά Διαθήκη και στη Καινή Διαθήκη, γενάρχης μίας των Δώδεκα φυλών του Ισραήλ, της ομώνυμης φυλής Ιούδα εκ της οποίας οι απόγονοι καλούνται Ιουδαίοι.

Κατηγορία:Αποσαφηνίσεις ονομάτων
Βένις (Λος Άντζελες)

thumb|250px|Άποψη του Βένις
Το **Βένις** (Venice, κυριολεκτικά, Βενετία) είναι παραθαλάσσια συνοικία του Λος Άντζελες, στο δυτικό μισό της πόλης. Είναι γνωστή για τα κανάλια της, την παραλία και το κυκλικό Όσιαν Φροντ Γουόκ, ένα πεζόδρομο μήκους 2,5 μιλίων. Το Βένις ήταν πατρίδα μερικών από τους μπητ ποιητές του Λος Άντζελες και είναι σημαντικό πολιτισμικό κέντρο της πόλης. Σύμφωνα με εκτιμήσεις του 2008, το Βένις έχει 40.885 κατοίκους. Συνορεύει με τη πόλη Σάντα Μόνικα, Καλιφόρνια στα βόρεια.

Το Βένις ιδρύθηκε ως παραθαλάσσιο θέρετρο το 1905, 25 χιλιόμετρα δυτικά του Λος Άντζελες, με την ονομασία Βένις οφ Αμέρικα (Venice of America, Βενετία της Αμερικής). Για να αποστραγγίσουν τα έλη της περιοχής κατασκευάστηκε ένα σύστημα καναλιών. Το θέρετρο έγινε γρήγορα δημοφιλές. Αν και τη δεκαετία του 1920 ανακαλύφθηκε πετρέλαιο στο Βένις, η πόλη είχε αγνοηθεί σε τέτοιο βαθμό ώστε τη δεκαετία του 1950 να θεωρείται παραγκούπολη. Σήμερα το Βένις είναι μια από τις περιοχές του Λος Άντζελες με το μεγαλύτερο κατά κεφαλήν εισόδημα.

## Παραπομπές


## Εξωτερικοί σύνδεσμοι
* 

Κατηγορία:Λος Άντζελες
Κατηγορία:Ιστορία και πολιτισμός του Χόλυγουντ
Και η Γη γυρίζει

Το ***Και η Γη γυρίζει*** είναι μουσικό άλμπουμ που κυκλοφόρησε το 2003 και αποτελεί το ντεμπούτο της Ανδριάνας Μπάμπαλη στη δισκογραφία.

Tο άλμπουμ περιλαμβάνει δεκατρία τραγούδια που έγραψαν για τη φωνή της Ανδριάνας τραγουδοποιοί όπως ο Νίκος Πορτοκάλογλου, ο Κώστας Λειβαδάς, ο Χρυσόστομος Μουράτογλου και ο Δημήτρης Μητσοτάκης (από το συγκρότημα Ενδελέχεια). Η ίδια η έγραψε στίχους σε πέντε τραγούδια και μουσική σε δύο.


Ενορχήστρωση : Χρυσόστομος Μουράτογλου
Διεύθυνση παραγωγής : Χρυσόστομος Μουράτογλου
Φωτογραφίες : Μάρω Κουρή
Artwork : Δημήτρης Παναγιωτακόπουλος
Label : Mercury 038472 2


## Τα τραγούδια του άλμπουμ
# *Χαράζει Το Όνειρο*
# *Μόνο Εσύ* (συμμετέχει ο Νίκος Πορτοκάλογλου)
# *Δοκίμασέ Με*
# *Μοίρα Μου Έγινες*
# *Γύρνα Πίσω*
# *Ατίθαση Καρδιά*
# *Κοίτα Με*
# *Μια Ευχή*
# *Τρέμει Η Φωνή Μου*
# *Η Χαρά*
# *Στο Δρόμο*
# *Όνειρο Της Μέρας*

### Singles
Το Μοίρα μου έγινες (Στίχοι - Μουσική: Κώστας Λειβαδάς) ήταν το πρώτο single του δίσκου και γνώρισε μεγάλη επιτυχία.
Το μουσικό βίντεο σκηνοθέτησε η Μαρία Σκόκα.
Το δεύτερο single ήταν το Γύρνα Πίσω (Στίχοι - Μουσική : Νίκος Πορτοκάλογλου) .
Το μουσικό βίντεο σκηνοθέτησε επίσης η Μαρία Σκόκα.

### Πηγές
*Το “Και η Γη γυρίζει” στο discogs.com
*Το “Και η Γη γυρίζει” στο musicbrainz

### Εξωτερικοί σύνδεσμοι
*Κριτική του “Και η Γη γυρίζει” στο μουσικό περιοδικό musiccorner
*Το άλμπουμ στην πλατφόρμα του Spotify
*Το άλμπουμ στην πλατφόρμα του PLAY Store
*Το άλμπουμ στην πλατφόρμα του Apple Music

## Παραπομπές


Κατηγορία:Ελληνική δισκογραφία
Κατηγορία:Άλμπουμ του 2003
TG

Η συντομογραφία λατινικών χαρακτήρων **TG** ή **Tg** ή **tg** μπορεί να αναφέρεται:

## Γεωγραφικοί προσδιορισμοί
*Στο Τόγκο, κράτος της Αφρικής κατά ISO 3166-2
**Στον .tg top-level domain κωδικό για το Τόγκο στο διαδίκτυο.
*Στην Τίργκου Μούρες, πόλη της Ρουμανίας

## Επιστήμες
*Στην Τατζίκ γλώσσα ως **tg** κατά ISO.
*Στην Τριγωνομετρική συνάρτηση η εφαπτομένη ως **tg**
*Στο Τριγλυκερίδιο.

## Μονάδες μέτρησης
*Στο Χιλιότονο ως Tg.
*Στην Γκάους (μονάδα μέτρησης) ως TG που ισοδυναμεί με 1012 Gauss

## Άλλες χρήσεις
*Στο Δακρυγόνο, (Tear Gas).
Τρίγωνο (αποσαφήνιση)

Με την  ονομασία **τρίγωνο** μπορεί να αναφέρονται:

## Θετικές επιστήμες
### Γεωμετρία
*Τρίγωνο, γεωμετρικό σχήμα με τρεις πλευρές.
** Είδη τριγώνου με βάση τις πλευρές τους:
***Ισοσκελές τρίγωνο, όπου δύο πλευρές είναι ίσες.
***Ισόπλευρο τρίγωνο, όπου όλες οι πλευρές είναι ίσες.
***Ορθογώνιο τρίγωνο, όπου μία γωνία είναι 90 μοίρες.
***Πλάγιο τρίγωνο, όπου καμία γωνία δεν είναι 90 μοίρες.
***Αμβλυγώνιο τρίγωνο, όπου μία γωνία είναι άνω των 90 μοιρών.
***Οξυγώνιο τρίγωνο, όπου όλες οι γωνίες είναι μικρότερες των 90 μοιρών.
** Τρίγωνα που ορίζονται σε ένα άλλο τρίγωνο:
***Τρίγωνο Gergonne, που ορίζεται από τα σημεία επαφής του εγγεγραμμένου κύκλου με τις πλευρές του.
***Ορθικό τρίγωνο, που ορίζεται από τα ίχνη των υψών ενός τριγώνου.
***Συμπληρωματικό τρίγωνο, που ορίζεται από τα μέσα των πλευρών ενός τριγώνου.
**Τρίγωνα με ειδικές ιδιότητες:
***Τρίγωνο του Ήρωνα, όπου τα μήκη των πλευρών του και το εμβαδόν είναι ακέραιοι αριθμοί.
***Τρίγωνο του Κέπλερ, ορθογώνιο τρίγωνο όπου τα μήκη των πλευρών του είναι διαδοχικοί όροι μιας γεωμετρικής προόδου.
*Σφαιρικό τρίγωνο, γεωμετρικό σχήμα στην σφαίρα.
*Τρίγωνο θέσεως, γεωμετρικό σχήμα στην σφαίρα.
*Τρίγωνο Ρελώ, σχήμα που κατασκευάζεται από την τομή τριών κυκλικών δίσκων.
*Τρίγωνο Σιερπίνσκι, φράκταλ πάνω σε ισόπλευρα τρίγωνα.

### Συνδυαστική και θεωρία γράφων
*Τρίγωνο του Πασκάλ, γεωμετρική διάταξη με μορφή τριγώνου.
*Τρίγωνο (θεωρία γράφων), είδος γράφου με τρεις κορυφές.

### Αστρονομία
*Τρίγωνον, αστερισμός.
*Τρίγωνον Νότιον, αστερισμός.

## Τοπωνύμια
*Τρίγωνο Ξάνθης, οικισμός του δήμου Μύκης της περιφερειακής ενότητας Ξάνθης.
*Τρίγωνο Φλώρινας, οικισμός του δήμου Πρεσπών της περιφερειακής ενότητας Φλώρινας.

; Πρώην τοπωνύμια
* Τρίγωνο Δράμας, πρώην οικισμός του νομού Δράμας.
* Δήμος Τριγώνου, πρώην δήμος του νομού Έβρου.

## Κοινωνιολογία
*Μαύρο τρίγωνο, φεμινιστικό ή λεσβιακό σύμβολο.
*Ροζ τρίγωνο, διακριτικό σύμβολο από τους Ναζί.
*Μωβ τρίγωνο, διακριτικό σύμβολο από τους Ναζί.
*Τρίγωνο των Βερμούδων, αστικός μύθος.
*Ερωτικό τρίγωνο, σεξουαλική πρακτική.

## Ζαχαροπλαστική

* Σιροπιαστό γλυκό τριγωνικού σχήματος με γέμιση από κρέμα.

## Αντικείμενα
*Τρίγωνο (μουσικό όργανο), κρουστό μουσικό όργανο
*Τρίγωνο (μπιλιάρδο), πλαίσιο τριγωνικού σχήματος για τη διάταξη των σφαιρών του μπιλιάρδου

Κατηγορία:Αποσαφηνίσεις ελληνικών τοπωνυμίων
2460 Μιτλίνκολν

Ο **Μιτλίνκολν (Mitlincoln)** είναι ένας αστεροειδής που περιφέρεται στην εσωτερική (δηλαδή την προς τον `Ηλιο) περιοχή της Κύριας Ζώνης Αστεροειδών και έχει απόλυτο μέγεθος (όπως ορίζεται για το Ηλιακό Σύστημα) 12,5. Ανακαλύφθηκε το 1980 από τους Αμερικανούς αστρονόμους Λ. Ταφ και Ντ. Μπήτυ, που παρατηρούσαν από το Σοκόρρο του Νέου Μεξικού, και πήρε το όνομά του προς τιμή του ΜΙΤ και του Εργαστηρίου Λίνκολν.

## Φυσικά χαρακτηριστικά
Τα κυρίως φυσικά χαρακτηριστικά του Μιτλίνκολν είναι άγνωστα. Ο Μιτλίνκολν περιστρέφεται γύρω από τον εαυτό του μία φορά κάθε τρεις ώρες και 1 λεπτό, μία ταχεία περιστροφή.

## Εξωτερικοί σύνδεσμοι-πηγές
* Τροχιά από το JPL (Java) / Εφημερίδα

Μιτλινκολν
2459 Σπέλμαν

Ο **Σπέλμαν (Spellmann)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 12,0. Ανακαλύφθηκε το 1980 από την Αμερικανίδα αστρονόμο Κάρολιν Σουμέικερ σε φωτογραφίες που λήφθηκαν στο Αστεροσκοπείο του Πάλομαρ από τους Έλινορ Χέλιν και Σελτ Μπας. Η Σουμέικερ του έδωσε ως όνομα το επώνυμο του πατέρα της, Λέοναρντ Σπέλμαν.

## Φυσικά χαρακτηριστικά
Η μέση διάμετρος του Σπέλμαν εκτιμάται σε 23,66 ± 3,4 χιλιόμετρα. Ο φασματικός τύπος του είναι άγνωστος, ενώ το γεωμετρικό άλβεδό του είναι 0,050 ± 0,018.

## Εξωτερικοί σύνδεσμοι-πηγές
* Τροχιά από το JPL (Java) / Εφημερίδα

Σπελμαν
Μην Πεις Ποτέ

Το ***Μην Πεις Ποτέ*** είναι το δεύτερο άλμπουμ της Ανδριάνας Μπάμπαλη.

Tο άλμπουμ περιλαμβάνει δέκα τραγούδια που έγραψαν συνθέτες και στιχουργοί, όπως η Δήμητρα Γαλάνη, ο Στάμος Σέμσης, ο Κώστας Λειβαδάς, ο Θοδωρής Γκόνης, ο Οδυσσέας Ιωάννου, ο Νίκος Μωραΐτης, ο Γιώργος Παυριανός και η ίδια, καθώς και μια διασκευή, τη "Σερενάτα"  (πρώτη εκτέλεση: Αρλέτα, μουσική: Λάκης Παπαδόπουλος, στίχοι: Μαριανίνα Κριεζή) σε διασκευή του Άκη Κατσουπάκη.


Ενορχήστρωση : Άκης Κατσουπάκης
Διεύθυνση παραγωγής : Άκης Κατσουπάκης
Φωτογραφίες : Λίλα Σωτηρίου, Μαρία Αθανασοπούλου, Γιώργος Τσιμέκης
Artwork : Δημήτρης Παναγιωτακόπουλος
Label : EMI 0094634794626


## Τα τραγούδια του άλμπουμ
# *Κάθε Κυριακή*
# *Μην πεις ποτέ*
# *Τ' αστέρια προειδοποιούν*
# *Άλλα αντ' άλλων*
# *Αγρίμι*
# *Άργησα να σε καταλάβω*
# *Με χρειάζεται*
# *Θα βρεις το δάσκαλό σου*
# *Τραγούδι μου τρελό*
# *Σερενάτα*
# *Ωμέγα*

## Singles
*Το Μην πεις ποτέ (Στίχοι - Μουσική: Κώστας Λειβαδάς) ήταν το πρώτο single του δίσκου. Το μουσικό βίντεο σκηνοθέτησε η Μαρία Σκόκα.
*Το Με Χρειάζεται (Στίχοι - Μουσική : Κώστας Λειβαδάς) ήταν το δεύτερο single, το οποίο κυκλοφόρησε (6/2006) και σε EP (Minos-EMI 00946370845) με επιπλέον 3 remix του τραγουδιού από την ομάδα Fluid.

## Επανέκδοση
Ανήμερα του Αγίου Βαλεντίνου (14/02) 2006, κυκλοφόρησε μια επανέκδοση του δίσκου, με ένα επιπλέον τραγούδι, σε στίχους της Ρεβέκκας Ρούσση και μουσική του Στέφανου Κορκολή, το “Μαζί Θεός”, το οποίο χρησιμοποιήθηκε σε πολύ δημοφιλή διαφήμιση σοκολάτας, από το 2006 ως το 2008.
Η επανέκδοση είχε διαφορετικό εξώφυλλο, και άλλη μια (remixed) έκδοση του Μαζί Θεός (Love It Mix), της ομάδας Positive Energy.Το μουσικό βίντεο του Μαζί Θεός σκηνοθέτησε η Μαρία Σκόκα.

## Τηλεόραση
Το Άλλα αντ' άλλων (μουσική: Στάμος Σέμσης, στίχοι: Γιώργος Κρητικός) χρησιμοποιήθηκε στους τίτλους της τηλεοπτικής σειράς Θα βρεις το δάσκαλό σου.

## Παραπομπές


## Πηγές
*Το “Μην Πεις Ποτέ” στο musicbrainz
*Το “Μην Πεις Ποτέ” (επανέκδοση) στο musicbrainz

## Εξωτερικοί σύνδεσμοι
*Κριτική του “Μην Πεις Ποτέ” στο e-go.gr

Κατηγορία:Ελληνική δισκογραφία
Κατηγορία:Άλμπουμ του 2005
Δες Καθαρά

Το ***Δες Καθαρά*** είναι το τρίτο άλμπουμ της Ανδριάνας Μπάμπαλη.

Tο άλμπουμ περιλαμβάνει έντεκα τραγούδια που έγραψαν συνθέτες και στιχουργοί, όπως ο Γιώργος Θεοφανίδης, ο Μιχάλης Δέλτα, ο Κώστας Λειβαδάς, η Sunny Μπαλτζή, ο Νίκος Μωραΐτης, ο Γιάννης Νάστας, ο Νίκος Πορτοκάλογλου και η ίδια.


Ενορχήστρωση : Γιάννης Νάστας
Διεύθυνση παραγωγής : Minos EMI
A & R : Νεκτάριος Κόκκινος
Σύμβουλος Παραγωγής : Νίκος Μωραΐτης
Vocals Arrangement : Άκης Κατσουπάκης
Φωτογραφίες : Λίλα Σωτηρίου
Artwork : Δημήτρης Παναγιωτακόπουλος
Label : EMI – 50999 500420 2 9


## Τα τραγούδια του άλμπουμ
# *Έτσι απλά*
# *Τι πιο απλό (συμμετέχει ο [[Γιάννης Νάστας]])*
# *Δες καθαρά (Face à la mer)*
# *Το κατάλαβα*
# *Το γαλάζιο καλοκαίρι*
# *Όλοι μου λένε*
# *Λάθος που αρχίζει από π*
# *Τα μηνύματα*
# *Τα δάκρυα*
# *Πάρκινγκ*
# *Πεθαμένα αστέρια*

### Singles
*Το Δες Καθαρά, μια διασκευή του Face à la mer του Γάλλου Calogero με Ελληνικούς στίχους του Νίκου Μωραΐτη ήταν το πρώτο single του δίσκου.
Το μουσικό βίντεο του τραγουδιού, σε σκηνοθεσία Μαρίας Σκόκα κέρδισε το βραβείο "Best Music Video" στα Mad Video Music Awards 2008.
Με αφορμή το show της απονομής των Mad Video Music Awards 2008, συνεργάστηκε με τον ράπερ Stereo Mike, τραγουδώντας live, και ηχογραφώντας το «Δες Καθαρά (Face à la mer) (Mad MVA Edition)», το οποίο κυκλοφόρησε στο άλμπουμ «XLI3H» του Stereo Mike.
*Το Όλοι μου λένε (στίχοι - μουσική: Ανδριάνα Μπάμπαλη) ήταν το δεύτερο single του δίσκου. Το μουσικό βίντεο σκηνοθέτησε η Μαρία Σκόκα.

### Τηλεόραση
Το «Δες Καθαρά (Face à la mer) (Mad MVA Edition)» χρησιμοποιήθηκε στους τίτλους της τηλεοπτικής σειράς Αληθινοί Έρωτες.
### Ραδιόφωνο

Το συγκεκριμένο τραγούδι ακούγεται ήδη σε πολλά ραδιόφωνα της Ελλάδος, καθώς και της Κύπρου, άλλοτε με τη δική της ερμηνεία, άλλοτε μαζί με την ερμηνεία του Stereo Mike.

### Παραπομπές


### Πηγές
*Το “Δες Καθαρά” στο discogs

### Εξωτερικοί σύνδεσμοι
*Κριτική του “Δες Καθαρά” στο musiccorner.gr

Κατηγορία:Ελληνική δισκογραφία
Κατηγορία:Άλμπουμ του 2007
Αυστριακό Λαϊκό Κόμμα

Το **Αυστριακό Λαϊκό Κόμμα** (γερμ. *Österreichische Volkspartei*, ÖVP) είναι ένα φιλελεύθερο-συντηρητικό κόμμα στην Αυστρία. Το κόμμα διαδέχτηκε το Χριστιανικό Κοινωνικό Κόμμα των τελών του 19ου αιώνα και των αρχών του 20ου αιώνα, και ιδρύθηκε αμέσως μετά την επανίδρυση της Ομοσπονδιακής Δημοκρατίας της Αυστρίας το 1945. Επικεφαλής του κόμματος είναι ο Κρίστιαν Στόκερ.

## Παραπομπές


## Εξωτερικοί σύνδεσμοι
* 

Κατηγορία:Αυστριακά πολιτικά κόμματα
Κατηγορία:Χριστιανοδημοκρατικά κόμματα
Κατηγορία:Συντηρητικά κόμματα
Ιωάννης Ε. Μπόγδανος

Ο **Ιωάννης Μπόγδανος** (πέθ. Πάτρα 1895)  ήταν Έλληνας πολιτικός από την Αχαία.

Γεννήθηκε στο Αίγιο και ήταν γιος του Ευστάθιου Μπόγδανου προκρίτου της πόλης προεπαναστατικά. Το 1844 εγκαταστάθηκε στην Πάτρα όπου αγόρασε έκταση, έχτισε τη κατοικία του στην οποία φιλοξένησε και τον Γεώργιο Α', ασχολήθηκε με το εμπόριο,.

Είχε εκλεγεί βουλευτής Αχαΐοήλιδος στις εκλογές του 1874 και στις εκλογές του 1875.

## Παραπομπές


Κατηγορία:Βουλευτές Αιγιαλείας
Κατηγορία:Βουλευτές Αχαΐας-Ήλιδος
Wheels of Steel

Το **Wheels of Steel** είναι το δεύτερο άλμπουμ του χέβι μέταλ συγκροτήματος Saxon, το οποίο κυκλοφόρησε στις 5 Μαΐου 1980 μέσω της γαλλικής δισκογραφικής εταιρείας "Carrere". Ηχογραφήθηκε στα "Ramport Studios" του Λονδίνου, το Φεβρουάριο του 1980.

Ο δίσκος αυτός, ανέβασε τη δημοτικότητα του συγκροτήματος, αφού παρέμεινε στα βρετανικά τσαρτ για 29 εβδομάδες, με υψηλότερη θέση το # 5, ενώ βραβεύθηκε ως χρυσός από την "British Phonographic Industry". Μαζί με το άλμπουμ, κυκλοφόρησαν δύο επιτυχημένα 7" σινγκλ, το "*Wheels of Steel*" και το "*747 (Strangers In The Night)*", τα οποία ανέβηκαν στο Top-20 στη Μεγάλη Βρετανία.

Το "*Wheels of Steel*", κυκλοφόρησε ταυτόχρονα με την άνοδο της δημοτικότητας του μουσικού κινήματος "New Wave of British Heavy Metal" και θεωρήθηκε ένα από τα χαρακτηριστικότερα άλμπουμ αυτής της περιόδου. Άλλοι αξιόλογοι δίσκοι του είδους οι οποίοι κυκλοφόρησαν την ίδια χρονιά, ήταν το ομώνυμο ντεμπούτο των Iron Maiden και των Angel Witch, το "*On Through the Night*"των Def Leppard, το "*Head On *" των Samson, το "*Ace of Spades*" των Motörhead και το "*British Steel*" των Judas Priest.

Ο δίσκος βραβεύθηκε ως πλατινένιος στην Μεγάλη Βρετανία το 2011.

## Τραγούδια
# **Motorcycle Man** *(Byford, Dawson, Gill, Oliver, Quinn)* - 4:00
# **Stand Up and Be Counted** *(Byford, Dawson, Gill, Oliver, Quinn)* - 3:09
# **747 (Strangers in the Night)** *(Byford, Dawson, Gill, Oliver, Quinn)* - 4:58
# **Wheels of Steel** *(Byford, Dawson, Gill, Oliver, Quinn)* - 5:58
# **Freeway Mad** *(Byford, Dawson, Gill, Oliver, Quinn)* - 2:41
# **See the Light Shining** *(Byford, Dawson, Gill, Oliver, Quinn)* - 4:55
# **Street Fighting Gang** *(Byford, Dawson, Gill, Oliver, Quinn)* - 3:12
# **Suzie Hold On** *(Byford, Dawson, Gill, Oliver, Quinn)* - 4:34
# **Machine Gun** *(Byford, Dawson, Gill, Oliver, Quinn)* - 5:23

## Θέσεις τσαρτ

## Βραβεία
***Wheels of Steel*** *(άλμπουμ)*

Ηνωμένο Βασίλειο (*BPI Certification*): Πλατινένιος

## Τα μέλη των Saxon
Το *Wheels of Steel* ηχογραφήθηκε από τους εξής μουσικούς:

* **[[Μπιφ Μπάιφορντ]]** - *φωνητικά*
* **Γκράχαμ Όλιβερ** - *κιθάρα*
* **[[Πωλ Κουήν]]** - *κιθάρα*
* **Στηβ Ντόσον** - *μπάσο*
* **Πητ Γκιλ** - *τύμπανα*

## Παραπομπές

## Πηγές
* Wheels of Steel - Saxon | Songs, Reviews, Credits, Awards | AllMusic

Κατηγορία:Δισκογραφία των Saxon
Κατηγορία:Άλμπουμ του 1980
Μαστραντώνης Αχαΐας

Ο **Μαστραντώνης** (ή **Μαστραντώνη** ή και **Άνω Μαστραντώνη**) είναι χωριό της Αχαΐας στην περιοχή της Τριταίας στην πρώην Επαρχία Πατρών. Βρίσκεται σε υψόμετρο 407 μέτρων και απέχει περίπου 35 χιλιόμετρα από την Πάτρα. Συνορεύει με τα χωριά Μάνεσι, Σκούρα, Κάτω Μαστραντώνι και Διάσελο (Αβράμι). Κοντά στο χωριό έχουν βρεθεί αρχαίο λατομείο και άλλες αρχαιότητες.

## Ιστορία
Το όνομα του χωριού είναι ανθρωπωνυμικό και προέρχεται από τον πρώτο οικιστή που λεγόταν "Μαστραντώνης". Αναφέρεται πρώτη φορά το 1713, ότι αποτελούσε με την Αγία Μαρίνα μία ενορία. Το 1835 εντάχτηκε στον Δήμο Ερυμανθίας και, όταν καταργήθηκε, το 1841 στον τότε δήμο Τριταίας έως το 1912, που αποτέλεσε οικισμό της Κοινότητας Μανεσίου Πατρών. Μεταξύ 1997-2010, με το Πρόγραμμα Καποδίστριας, αποτέλεσε οικισμό του δημοτικού διαμερίσματος Μανεσίου Πατρών, και από το 2010 κ.εξ., με το Πρόγραμμα Καλλικράτης,  αποτελεί οικισμό της Τοπικής Κοινότητας Μανεσίου.

## Δημογραφική εξέλιξη
Το 1889 είχε 123 κάτοικους, το 1951 είχε 13 οικογένειες, το 1961 129 κατοίκους και 113 το 1971.

Η δημογραφική εξέλιξη του οικισμού στον 21ο αιώνα είναι η εξής:

## Παραπομπές


## Πηγές
* Αποτελέσματα της Απογραφής Πληθυσμού-Κατοικιών 2011 που αφορούν στο Μόνιμο Πληθυσμό της Χώρας, *Εφημερίδα της Κυβερνήσεως της Ελληνικής Δημοκρατίας*, τχ. 2ο, φ. 3465 (28 Δεκεμβρίου 2012).
* Ε.Σ.Υ.Ε. - Μόνιμος Πληθυσμός της Ελλάδος. Απογραφή 2001, Αθήνα 2004. ISBN 960-86704-8-9.

## Βιβλιογραφία
* 
* Κώστας Ν. Τριανταφύλλου, *Ιστορικόν λεξικόν των Πατρών*, Τόμος Β΄, Τυπογραφείο Πέτρου Χρ. Κούλη, Πάτρα 1995, Τρίτη Έκδοση, λήμμα Μαστραντώνη.

## Εξωτερικοί σύνδεσμοι
* Ε.Ε.Τ.Α.Α. - Διοικητικές μεταβολές Μαστραντώνη Αχαΐας. eetaa.gr. Ανακτήθηκε: 08/11/2017.

Κατηγορία:Χωριά της περιφερειακής ενότητας Αχαΐας
Κατηγορία:Δήμος Τριταίας
Κατηγορία:Δήμος Ερυμάνθου
TH

Η συντομογραφία λατινικών και ελληνικών χαρακτήρων **TH** ή **Th** ή **th** και **ΤΗ** ή **Τη**, μπορεί να αναφέρεται:

## Γεωγραφικοί προσδιορισμοί
*Στην Ταϋλάνδη, χώρα της Ασίας κατά ISO 3166-2.
**Στον .th top-level domain κωδικό για την Ταύλάνδη στο διαδίκτυο.
*Στη Θουριγγία, κρατίδιο της Γερμανίας.

## Άλλες χρήσεις
Στο Θόριο, χημικό στοιχείο ως **Th**.

## Στην ελληνική γλώσσα

*Ως ΤΗ΄ ή **τη΄** στον αριθμό 308, στο ελληνικό σύστημα αρίθμησης.
Αριστείδης Μπουκαούρης

Ο **Αριστείδης Μπουκαούρης**, (Πάτρα 1829 - Πάτρα 1875), ήταν Έλληνας στρατιωτικός και πολιτικός.

Γεννήθηκε στην Πάτρα και καταγόταν από παλιά οικογένεια της πόλης κι ήταν στρατιωτικός, λοχαγός στην φρουρά των Πατρών.

Είχε εκλεγεί πληρεξούσιος Πατρών στην εθνοσυνέλευση του 1862 και βουλευτής Πατρών στις εκλογές του 1865 και εκλογές του 1873.

## Παραπομπές


Κατηγορία:Βουλευτές Αχαΐας-Ήλιδος
Strong Arm of the Law

Το **Strong Arm of the Law** είναι ο τρίτος δίσκος του βρετανικού χέβι μέταλ συγκροτήματος Saxon, ο οποίος ηχογραφήθηκε στα "Ramport Studios" του Λονδίνου και κυκλοφόρησε στις 1 Σεπτεμβρίου 1980.

Ο δίσκος συνέχισε την επιτυχία του προηγούμενου άλμπουμ των Saxon, "*[[Wheels of Steel]]*", αφού έγινε χρυσός και παρέμεινε στα τσαρτ για 13 εβδομάδες, φθάνοντας ως την ενδέκατη θέση στη Μεγάλη Βρετανία. Το ομώνυμο κομμάτι του δίσκου κυκλοφόρησε σε μορφή 7" σινγκλ, το Νοέμβριο του 1980. Οι στίχοι του τραγουδιού "*Dallas 1 PM*" αναφέρονται στη δολοφονία του προέδρου των Ηνωμένων Πολιτειών, Τζον Φιτζέραλντ Κένεντι.

## Τραγούδια
# **Heavy Metal Thunder** *(Byford, Dawson, Gill, Oliver, Quinn)* – 4:20
# **To Hell and Back Again** *(Byford, Dawson, Gill, Oliver, Quinn)* – 4:44
# **Strong Arm of the Law** *(Byford, Dawson, Gill, Oliver, Quinn)* – 4:39
# **Taking Your Chances** *(Byford, Dawson, Gill, Oliver, Quinn)* – 4:19
# **20.000 feet** *(Byford, Dawson, Gill, Oliver, Quinn)* – 3:16
# **Hungry Years** *(Byford, Dawson, Gill, Oliver, Quinn)* – 5:18
# **Sixth Form Girls** *(Byford, Dawson, Gill, Oliver, Quinn)* – 4:19
# **Dallas 1 PM** *(Byford, Dawson, Gill, Oliver, Quinn)* – 6:29

## Θέσεις τσαρτ
***Strong Arm of the Law*** *(άλμπουμ)*

***Επίσημη κυκλοφορία: [[1 Σεπτεμβρίου]] 1980***

***Strong Arm of the Law*** *(σινγκλ)*

***Επίσημη κυκλοφορία: [[Νοέμβριος]] 1980***

## Βραβεία
***Strong Arm of the Law*** *(άλμπουμ)*
Ηνωμένο Βασίλειο (*BPI Certification*): Χρυσός

## Τα μέλη των Saxon
Το *Strong Arm of the Law* ηχογραφήθηκε από τους εξής μουσικούς:
* **[[Μπιφ Μπάιφορντ]]** – *φωνητικά*
* **Γκράχαμ Όλιβερ** – *κιθάρα*
* **[[Πωλ Κουήν]]** – *κιθάρα*
* **Στηβ Ντόσον** – *μπάσο*
* **Πητ Γκιλ** – *τύμπανα*

## Παραπομπές

## Πηγές
* Encyclopaedia Metallum reviews
* Γαλλικά τσαρτ

Κατηγορία:Δισκογραφία των Saxon
Κατηγορία:Άλμπουμ του 1980
Ουλεστράτεν

To **Ουλεστράτεν** (, λιμβουργιανά *Ulesjtraote*) είναι χωριό στην ολλανδική επαρχία της Λιμβουργίας. Βρίσκεται στην κοινότητα του Μέερσεν. Περιτριγυρίζεται από δάσος.

Το Ουλεστράτεν ήταν ξεχωριστή κοινότητα μέχρι το 1982, οπότε συγχωνεύθηκε με το Μέερσεν.

## Καρναβάλι
Στο Ουλεστράτεν, αν και μικρό χωριό, οργανώνονται μεγάλες παρελάσεις την περίοδο του Καρναβαλιού. Τα τελευταία χρόνια έχει παρατηρηθεί συμμετοχή νέων πολλών εθνικοτήτων, όπως Σουηδών, Πορτογάλων, ακόμα και Ελλήνων.
400px|μικρογραφία|αριστερά|Καρναβάλι στο Ουλεστράτεν

Κατηγορία:Γεωγραφία της Ολλανδίας
Η 3η Μαΐου 1808

***Η 3η Μαΐου 1808*** (, γνωστό και ως *El tres de mayo de 1808 en Madrid*, *Los fusilamientos de la montaña del Príncipe Pío*, ή *Los fusilamientos del tres de mayo*) είναι πίνακας του Ισπανού καλλιτέχνη Φρανθίσκο Γκόγια. Το έργο, που ολοκληρώθηκε το 1814, βρίσκεται στο Μουσείο του Πράδο στη Μαδρίτη. Με αυτό το έργο, ο Γκόγια θέλησε να τιμήσει τη μνήμη της Ισπανικής αντίστασης στο στρατό του Ναπολέοντα κατά τη διάρκεια της κατοχής του 1808 κατά τον πόλεμο της Ιβηρικής Χερσονήσου. Μαζί με το «ταίρι» του που έχει το ίδιο μέγεθος, τον πίνακα *[[Η 2α Μαΐου 1808]]*, έγινε κατόπιν παραγγελίας της προσωρινής κυβέρνησης της Ισπανίας μετά από πρόταση του Γκόγια.

Το περιεχόμενο του πίνακα, η απεικόνιση και η συναισθηματική δύναμη, του εξασφαλίζουν τον τίτλο της πρωτοποριακής, αρχέτυπης εικόνας της φρίκης του πολέμου. Αν και αντλεί στοιχεία από την υψηλή αλλά και τη λαϊκή τέχνη, *Η 3η Μαΐου 1808* είναι ξεκάθαρο πως σπάει τα δεσμά της συμβατικότητας. Αποκλίνοντας από τις παραδόσεις της Χριστιανικής τέχνης και τις παραδοσιακές απεικονίσεις του πολέμου, δεν έχει κάποιο συγκεκριμένο έργο - πρόγονο και αναγνωρίζεται ως ένας από τους πρώτους πίνακες της σύγχρονης εποχής. Σύμφωνα με τον ιστορικό τέχνης Κένεθ Κλαρκ, *Η 3η Μαΐου 1808* είναι «ο πρώτος μεγάλος πίνακας που μπορεί να χαρακτηριστεί επαναστατικός με κάθε έννοια της λέξης, στο ύφος, το αντικείμενο, και την πρόθεση». 

Η Τρίτη Μαΐου 1808 έχει εμπνεύσει μια σειρά από άλλους σημαντικούς πίνακες, όπως μια σειρά έργων του Εντουάρ Μανέ, και τους πίνακες *[[Η Σφαγή στην Κορέα]]* και *[[Γκερνίκα (ζωγραφική)|Γκερνίκα]]*  του Πάμπλο Πικάσο.

## Παραπομπές


Κατηγορία:Έργα ζωγραφικής του Φρανθίσκο Γκόγια
Κατηγορία:Εκθέματα του Μουσείου του Πράδο (Μαδρίτη)
Άγιος Χαράλαμπος (αποσαφήνιση)

Με το όνομα **Άγιος Χαράλαμπος** είναι γνωστοί οι:

*Άγιος Χαράλαμπος, άγιος της Ορθόδοξης Εκκλησίας από τη Μαγνησία της Μικράς Ασίας (-198 μ.Χ.), η μνήμη του οποίου τιμάται στις 10 Φεβρουαρίου.

οι οικισμοί:
*Άγιος Χαράλαμπος Άρτας
*Άγιος Χαράλαμπος Αττικής
*Άγιος Χαράλαμπος Ηλείας
*Άγιος Χαράλαμπος Θεσσαλονίκης
*Άγιος Χαράλαμπος Κιλκίς
*Άγιος Χαράλαμπος Κοζάνης
*Άγιος Χαράλαμπος Κορινθίας
*Άγιος Χαράλαμπος Κτημενίων Ευρυτανίας
*Άγιος Χαράλαμπος Ψιανών Ευρυτανίας
*Άγιος Χαράλαμπος Λάρισας
*Άγιος Χαράλαμπος Λασιθίου
*Άγιος Χαράλαμπος Πάρου
*Άγιος Χαράλαμπος Ροδόπης
*Άγιος Χαράλαμπος Φθιώτιδας

Κατηγορία:Αποσαφηνίσεις ελληνικών τοπωνυμίων
Ελιμέλεχ

Ο **Ελιμέλεχ**, (*Ἐλιμέλεχ*), είναι Βιβλικό πρόσωπο. Αναφέρεται ως πεθερός στην αφήγηση της ζωής της Ρουθ στο ομώνυμο βιβλίο της Παλαιάς Διαθήκης.

Ο Ελιμέλεχ ήταν ο σύζυγος της Ναομί (ή Νωεμίν ή Νεωμίν) με την οποία είχε αποκτήσει δύο γιους τον Μααλών και τον Χελαιών. Αρχικά διέμενε στη Βηθλεέμ και αργότερα μετέβη με την οικογένειά του στη γη Μωάβ, 80 χλμ στην νοτιο-ανατολική άκρη της Νεκρής Θάλασσας. Εκεί οι γιοι του Μααλών και Χελαιών νυμφεύτηκαν τις Μωαβίτισσες Ρουθ και Ορφά αντίστοιχα. Μετά το θάνατό του και τον θάνατο των γιων του η χήρα Ναομί επέστρεψε στη Βηθλεέμ με τη νύμφη της Ρουθ, ενώ η Ορφά γεμάτη θλίψη επέστρεψε στον οίκο της ελπίζοντας σε κάποιο δεύτερο γάμο.
 
Αργότερα, με προτροπή της Ναομί, όταν ένας πλησιέστερος συγγενής αρνήθηκε να παντρευτεί την Ρουθ μέσω ανδραδελφικού γάμου, ένας άλλος συγγενής, ο Βοόζ, ανέλαβε αυτή την ευθύνη.

Με αυτό τον τρόπο η Ρουθ έγινε μητέρα του γιου του Βοόζ Ωβήδ και πρόγονος (προμάμμη) του Βασιλιά Δαβίδ καθώς επίσης και του Ιησού Χριστού, μέσω του νομικού πατέρα του Ιωσήφ.

## Πηγές
* Ρουθ 1:1-21

Κατηγορία:Πρόσωπα της Παλαιάς Διαθήκης
Παναγιώτης Νεζερίτης

Ο **Παναγιώτης Νεζερίτης** ήταν Έλληνας πολιτικός από την Αχαία.

## Βιογραφία
Καταγόταν από την οικογένεια *Γιαννόπουλου* των Νεζερών και προγονός του ήταν ο αγωνιστής και ευεργέτης της Επανάστασης του 1821, καθώς και προύχοντας της περιοχής, Παναγιώτης Γιαννόπουλος, ο οποίος αποκαλούνταν *Νεζερίτης* λόγω της καταγωγής του κι αυτό έμεινε στην οικογένεια σαν επώνυμο. 

Υπήρξε βουλευτής Πατρών που εξελέγη στις εκλογές του 1875. 

Απεβίωσε το 1877 όντας εν ενεργεία βουλευτής.

## Παραπομπές


Κατηγορία:Βουλευτές Πατρών
Λίμνη (αποσαφήνιση)

Με το όνομα **Λίμνη** υπάρχουν:
* η λίμνη, ο υγροβιότοπος που αποτελείται από μάζες νερού, γλυκού ή αλμυρού, αλλά και γενικότερα μάζες υγρού, συγκεντρωμένες σε κοιλότητες της επιφάνειας της γης, φαινομενικά στάσιμες και χωρίς άμεση επικοινωνία με τη θάλασσα

οι οικισμοί:
*Λίμνη Αιτωλοακαρνανίας
*Λίμνη Αρκαδίας
*Λίμνη Βουλιαγμένης Κορινθίας
*Λίμνη Έλους Χανίων
*Λίμνη Ζουνακίου Χανίων
*Λίμνη Ευβοίας
*Λίμνη Θεσσαλονίκης
*Λίμνη Ιωαννίνων
*Λίμνη Κερίου Ζακύνθου
*Λίμνη Κέρκυρας
*Λίμνη Λακωνίας
*Λίμνη Μαραθώνος Αττικής

Κατηγορία:Αποσαφηνίσεις ελληνικών τοπωνυμίων
Άγιος Αττάλα

Ο Άγιος Αττάλα (γεννημένος τον 6ο αιώνα στην Βουργουνδία και αποθανών το 627 στο Μπόμπιο) ήταν μαθητής του Αγίου Κολομβανού (San Colombano) και διάδοχός του ως ηγούμενος στην Μονή του Μπόμπιο. Είναι άγιος της Αγγλικανικής Εκκλησίας. Η μνήμη του τιμάται στις 10 Μαρτίου.

## Βιογραφία
Ο Άγιος Αττάλα έγινε για πρώτη φορά μοναχός σε Μονή των Λερίνων νήσων. Ωστόσο, δυσαρεστήθηκε από την χαλαρή πειθαρχεία της  Μονής και ησύχασε σε άλλη μονή. Πήγε στην Μονή της Λουξεΐλ Άμπεϊ, που είχε ιδρυθεί από τον Άγιο Κολομβιανό. Όταν ο Κολομβιανός εκδιώχθηκε από τον Θεόδωρο Β΄, ο Αττάλα μπορούσε να γίνει ηγούμενος της μονής, άλλα εξορίστηκε με την θέλησή του μαζί του. Εγκαταστάθηκαν στις όχθες του ποταμού Τρέμπια, λίγο βορειοανατολικά της Γένοβας, όπου ίδρυσαν μαζί το περίφημο Αββαείο του Μπόμπιο.

Μετά το θάνατο του Αγίου Κολομβανού το 615, ο Αττάλα των διαδέχθηκε ως ηγούμενος στην Μονή του Μπόμπιο. Ο ίδιος και οι μοναχοί του υπέστησαν κακουχίες από τον Αρειανιστή βασιλιά Άριοαλντ. Σαν ηγούμενος, ο Αττάλα επέμεινε στην αυστηρή πειθαρχία και, όταν ένας μεγάλος αριθμός των μοναχών του επαναστάτησαν, δηλώνοντας την πειθαρχία του ως πολύ αυστηρή, τους επέτρεψε να εγκαταλείψουν το μοναστήρι. Όταν, όμως, ορισμένοι από αυτούς τους μοναχούς έχασαν τη ζωή τους, οι άλλοι μοναχοί, θεωρώντας τους θανάτους των μοναχών τιμωρία από τον Θεό, γύρισαν στο μοναστήρι.

Ο Αττάλα τάφηκε στη Μονή του Μπόμπιο και η μνήμη του τιμάται στις 10 Μαρτίου.

## Παραπομπές

10px|αριστερά Το αρχείο αυτό είναι Κοινό κτήμα: Herbermann, Charles, ed. (1913).

Κατηγορία:Άγιοι της Ρωμαιοκαθολικής Εκκλησίας
Κατηγορία:Γάλλοι μοναχοί
Κατηγορία:Ιταλοί Ρωμαιοκαθολικοί άγιοι
Freies Netz Süd (οργάνωση)

Το **Freies Netz Süd** ήταν μία από τις μεγαλύτερες νεοναζιστικές οργανώσεις της Γερμανίας, όπως αναγράφει η αναφορά της Υπηρεσίας για την Προστασία του Συντάγματος προς το Ομόσπονδο Κρατίδιο της Βαυαρίας. Τα μέλη της οργάνωσης Σεμπάστιαν Σμάους και Ματιάς Φίσερ επισκέφτηκαν τη Βουλή των Ελλήνων την 1 Φεβρουαρίου 2013, προσκεκλημένοι από το ελληνικό κόμμα. Χρυσή  Αυγή. Είχε προηγηθεί επίσκεψη των μελών της Χρυσής Αυγής στη Νυρεμβέργη τον Νοέμβριο του 2012. Η λειτουργία του Freies Netz Süd απαγορεύτηκε από το υπουργείο Εσωτερικών της Βαυαρίας τον Ιούλιο του 2014 και στελέχη του συγκρότησαν την οργάνωση «Der Dritte Weg» (Ο Τρίτος Δρόμος).

## Παραπομπές


Κατηγορία:Νεοναζισμός
Κατηγορία:Οργανώσεις
Σιδηροχώρι (αποσαφήνιση)

Με την ονομασία **Σιδηροχώρι** μπορεί να αναφερόμαστε σε:

## Οικισμοί
* Σιδηροχώρι Έβρου, οικισμός του δήμου Σουφλίου της περιφερειακής ενότητας Έβρου.
* Σιδηροχώρι Καβάλας, οικισμός του δήμου Παγγαίου της περιφερειακής ενότητας Καβάλας.
* Σιδηροχώρι Καστοριάς, οικισμός του δήμου Καστοριάς και της ομώνυμης περιφερειακής ενότητας.
* Σιδηροχώρι Σερρών, οικισμός του δήμου Σιντικής της περιφερειακής ενότητας Σερρών.

## Παρώνυμα
* Νέο Σιδηροχώρι Ροδόπης, οικισμός του δήμου Κομοτηνής της περιφερειακής ενότητας Ροδόπης.

Κατηγορία:Αποσαφηνίσεις ελληνικών τοπωνυμίων
Ο Φύλακας κι ο Βασιλιάς

***Ο Φύλακας κι ο Βασιλιάς*** είναι το όγδοο άλμπουμ του Σωκράτη Μάλαμα.

Tο άλμπουμ περιλαμβάνει δεκατρία τραγούδια σε μουσική δική του, και στίχους δίκους του και των Άλκη Αλκαίου, Οδυσσέα Ιωάννου, Φωτεινής Λαμπρίδη, Θανάση Παπακωνσταντίνου, ενώ συμμετέχουν ως τραγουδιστές ο Μανώλης Λιδάκης και η Μελίνα Κανά.
Είναι ο πρώτος του δίσκος που εμπιστεύεται σε άλλον την ενορχήστρωση, τον στενό συνεργάτη του Άκη Κατσουπάκη, ο οποίος προερχόμενος από άλλο χώρο, έδωσε διαφορετικό ύφος στα τραγούδια του, ανοίγοντας την πόρτα σε ευρύτερο κοινό.
Όπως όλοι οι δίσκοι του Σωκράτη Μάλαμα, έτσι κι αυτός άργησε να γίνει ευρέως γνωστός. Χαρακτηριστικό είναι, ότι το γνωστότερο τραγούδι του δίσκου, η Πριγκηπέσα, ανέβηκε στο #1 του iTunes Greece 10 χρόνια μετά.

## Τα τραγούδια του άλμπουμ
# *Ο φύλακας κι ο βασιλιάς* (Σωκράτη Μάλαμα)
# *Τίποτα δε χάθηκε* (Σωκράτη Μάλαμα)
# *Φύλλα αλκαλικά* (Σωκράτη Μάλαμα / Άλκη Αλκαίου) Τραγούδι: Μανώλης Λιδάκης
# *Το μετάξι* (Σωκράτη Μάλαμα / Άλκη Αλκαίου)
# *Όλα ζουν αν τα θυμάσαι* (Σωκράτη Μάλαμα / Άλκη Αλκαίου) Τραγούδι: Μελίνα Κανά
# *Ανήσυχες μέρες* (Σωκράτη Μάλαμα) Τραγούδι: Σωκράτης Μάλαμας, Μελίνα Κανά
# *Του χρόνου τα σκυλιά* (Σωκράτη Μάλαμα / Οδυσσέα Ιωάννου)
# *Πουλί σε δέντρο αρχοντικό* (Σωκράτη Μάλαμα / Άλκη Αλκαίου) Τραγούδι: Μανώλης Λιδάκης
# *Άνοιγμα στα πέρατα* (Σωκράτη Μάλαμα / Φωτεινής Λαμπρίδη)
# *Το λιμάνι* (Σωκράτη Μάλαμα)
# *Έπιασε βροχή* (Σωκράτη Μάλαμα) Τραγούδι : Μελίνα Κανά, Σωκράτης Μάλαμας
# *[[Πριγκηπέσα]]* (Σωκράτη Μάλαμα)
# *Χαμένο ρούχο* (Σωκράτη Μάλαμα / Θανάση Παπακωνσταντίνου)

### Πληροφορίες
Ενορχήστρωση : Άκης Κατσουπάκης
Παραγωγή : Εταιρία Γενικών Εκδόσεων ΑΕ
Υπεύθηνη Παραγωγής : Ντόρα Ρίζου
Επιμέλεια Παραγωγής : Άκης Κατσουπάκης, Σωκράτης Μάλαμας
Ηχογράφηση, μίξη : Σωτήρης Παπαδόπουλος, studio Στέντωρ.
Χάραξη (Mastering) : Θοδωρής Χρυσανθόπουλος, Fabel Sound
Εξώφυλλο, ζωγραφιές ενθέτου : Σωκράτης Μάλαμας
Artwork : Ελπίδα Χατζηκωνσταντή - Πολύτροπον.
Lyra CD 4970

### Έπαιξαν οι μουσικοί
Μήτσος Αναγνωστόπουλος: κιθάρα, τζουρά, μπαγλαμά, λαούτο
Κυριάκος Γκουβέντας: βιολί, βιόλα
Νίκος Δελαπόρτας: ακουστική, ηλεκτρική κιθάρα
Κώστας Θέος: τσέλο
Μιχάλης Καπηλίδης: τύμπανα
Νίκος Καπηλίδης: τύμπανα
Βαγγέλης Καρίπης: κρουστά
Άκης Κατσουπάκης: πιάνο, keyboards
Θύμιος Παπαδόπουλος: κλαρίνο, σοπράνο σαξόφωνο, φλάουτο, μπάσο κλαρινέτο
Γιάννης Παπατριανταφύλλου: ακουστικό, ηλεκτρικό μπάσο
Νίκος Σιδηροκαστρίτης: τύμπανα
Κώστας Τσούγκρας: ακορντεόν
Νίκος Χασάπης: τύμπανα
Σπύρος Χατζηκωνσταντίνου: ηλεκτρική κιθάρα

Ενορχήστρωση : Άκης Κατσουπάκης 

### Πηγές
*discogs

### Εξωτερικοί σύνδεσμοι
*Κριτική του δίσκου στο in.gr



Κατηγορία:Ελληνική δισκογραφία
Κατηγορία:Άλμπουμ του 2000
Μιγκέλ Άνχελ Κορδέρο

Ο **Μιγκέλ Άνχελ Κορδέρο Σάντσεθ (Ισπανικά: Miguel Ángel Cordero Sánchez)** (10 Σεπτεμβρίου 1987, Λεμπρίχα, Ισπανία) είναι Ισπανός ποδοσφαιριστής.

## Καριέρα
### Ισπανία
Ο Κορδέρο εντάχθηκε στις ακαδημίες της Σεβίλλης στην ηλικία των 12 ετών, από την τοπική Αντονιάνο. Το 2006, προβιβάστηκε στη Β' ομάδα της Σεβίλλης, βοηθώντας την να ανεβεί στη Σεγούντα Ντιβιζιόν. Μετά από 45 αγώνες με τη Β' ομάδα της Σεβίλλης , ο Κορδέρο δόθηκε δανεικός σε μια άλλη ομάδα της 3η κατηγορίας, την Β' ομάδα της Ρεάλ Μαδρίτης. Τον Αύγουστο του 2010, πήρε μεταγραφή στους Ανδαλουσιανούς γείτονες, τη Χέρεθ. Στην πρώτη του σεζόν, ο Κορδέρο ήταν ένας από τους πιο χρησιμοποιημένους παίκτες από τον προπονητή, Χάβι Λόπεθ (σχεδόν 2.900 λεπτά συμμετοχής), σκοράροντας 5 γκολ συλλέγοντας 15 κίτρινες κάρτες.

### Ελλάδα
Το καλοκαίρι του 2012 η ΑΕΚ κατάφερε να τον αποκτήσει από την Χερέθ. Με την Ένωση σημείωσε 23 συμμετοχές στο πρωτάθλημα της Σούπερ Λίγκας, όμως θα συμμετείχε στη χειρότερη σεζόν της έως τότε ιστορίας της ομάδας, υποβιβαζόμενη για πρώτη φορά από την πρώτη κατηγορία. Παρόλα αυτά, ο Κορδέρο, ανανέωσε για άλλα τέσσερα χρόνια με την ΑΕΚ, συνέχισε και στην ερασιτεχνική κατηγορία όπου αγωνίστηκε η ομάδα για τη σεζόν 2013-14. Τον Αύγουστο του 2016 έληξε η συνεργασία του με την ΑΕΚ.

## Εξωτερικοί Σύνδεσμοι

*Προφίλ στο http://www.bdfutbol.com
*Προφίλ στο http://www.futbolme.com
*Προφίλ στο www.transfermarkt.co.uκ
*Στατιστικά στο http://soccernet.espn.go.com



Κατηγορία:Ισπανοί ποδοσφαιριστές
Κατηγορία:Ποδοσφαιριστές Αθλητικής Ένωσης Κωνσταντινουπόλεως
Κατηγορία:Μέσοι ποδοσφαιριστές
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ποδοσφαιριστές Χερέθ ΚΝ
Κατηγορία:Ποδοσφαιριστές Ρεάλ Μαδρίτης Καστίγια
Κατηγορία:Ποδοσφαιριστές Σεβίγια ΑΚ
The Eagle Has Landed

Το ***The Eagle Has Landed*** είναι ζωντανά ηχογραφημένος δίσκος του βρετανικού χέβι μέταλ συγκροτήματος Saxon, ο οποίος ηχογραφήθηκε σε διάφορες εμφανίσεις του συγκροτήματος στην Ευρώπη, κατά την περιοδεία τους για την προώθηση του δίσκου "*[[Denim and Leather]]*". Η κυκλοφορία του δίσκου έγινε από τη γαλλική εταιρεία "Carrere", τον Μάιο του 1982.

Ο δίσκος αυτός ήταν ο πρώτος τον οποίος ηχογράφησε ο ντράμερ Νάιτζελ Γκλόκλερ με τους Saxon, οι οποίοι είχαν ζητήσει από το μάνατζμεντ τους να είναι διπλός, με περισσότερα τραγούδια, κάτι το οποίο δεν δέχθηκε η δισκογραφική τους εταιρεία.

Το άλμπουμ, ανέβηκε στο # 5 των βρετανικών τσαρτ, όπου και παρέμεινε για 19 εβδομάδες, για να βραβευθεί ως ασημένιο από την "British Phonographic Industry".

## Τραγούδια
# **Motorcycle Man** *(Byford, Dawson, Gill, Oliver, Quinn)* - 4:22
# **747 (Strangers in the Night)** *(Byford, Dawson, Gill, Oliver, Quinn)* - 4:38
# **Princess of the Night** *(Byford, Dawson, Gill, Oliver, Quinn)* - 4:20
# **Strong Arm of the Law** *(Byford, Dawson, Gill, Oliver, Quinn)* - 4:39
# **Heavy Metal Thunder** *(Byford, Dawson, Gill, Oliver, Quinn)* - 4:09
# **20.000 Feet** *(Byford, Dawson, Gill, Oliver, Quinn)* - 3:26
# **Wheels of Steel** *(Byford, Dawson, Gill, Oliver, Quinn)* - 8:52
# **Never Surrender** *(Byford, Dawson, Gill, Oliver, Quinn)* - 3:54
# **Fire in the Sky** *(Byford, Dawson, Gill, Oliver, Quinn)* - 2:41
# **Machine Gun** *(Byford, Dawson, Gill, Oliver, Quinn)* - 3:52

## Θέσεις τσαρτ
***The Eagle Has Landed*** *(άλμπουμ)*

***Επίσημη κυκλοφορία: [[Μάιος]] [[1982]]***

## Βραβεία
***The Eagle Has Landed*** *(άλμπουμ)*

* Ηνωμένο Βασίλειο (*BPI Certification*): Ασημένιος

## Τα μέλη των Saxon
Το *The Eagle Has Landed* ηχογραφήθηκε από τους εξής μουσικούς:

* **[[Μπιφ Μπάιφορντ]]** - *φωνητικά*
* **Γκράχαμ Όλιβερ** - *κιθάρα*
* **[[Πωλ Κουήν]]** - *κιθάρα*
* **Στηβ Ντόσον** - *μπάσο*
* **Νάιτζελ Γκλόκλερ** - *τύμπανα*

## Παραπομπές

## Πηγές
* Allmusic

Κατηγορία:Δισκογραφία των Saxon
Κατηγορία:Άλμπουμ του 1982
Ηρ

Ο **Ηρ** (* Ἤρ*), είναι βιβλικό πρόσωπο που αναφέρεται στη Παλαιά Διαθήκη και συγκεκριμένα στο Βιβλίο της Γένεσης.

Ο Ηρ ήταν ο πρωτότοκος γιος του Ιούδα του προπάτορα και της Σαυά, αδελφός του Αυνάν και του Σηλώμ. Ήταν ο πρώτος σύζυγος της Θάμαρ, από την οποία δεν απέκτησε τέκνα.

Σύμφωνα με την Γραφή επειδή ήταν κακός, "*πονηρὸς ἔναντι Κυρίου*", φονεύθηκε από τον Γιαχβέ. Την σύζυγό του Θάμαρ έλαβε στη συνέχεια με τον αδελφογαμικό νόμο, ο αδελφός του, Αυνάν.

## Παραπομπές


## Πηγές
* Βιβλίο Γένεσις Κεφ.38

Κατηγορία:Πρόσωπα της Παλαιάς Διαθήκης
Λεάντρο Άλβαρες

Ο **Λεάντρο Μιγκέλ Άλβαρες** (Ισπανικά: *Leandro Miguel Álvarez,* γεννημένος στις 4 Ιουνίου 1981 στο 25 ντε Μάγιο, Μπουένος Άιρες) είναι Αργεντινός παλαίμαχος ποδοσφαιριστής, ο οποίος αγωνιζόταν ως αμυντικός μέσος.

## Σταδιοδρομία σε συλλόγους

## Παραπομπές

Κατηγορία:Αργεντινοί ποδοσφαιριστές
Κατηγορία:Μέσοι ποδοσφαιριστές
Κατηγορία:Ποδοσφαιριστές Κλουμπ Αλμάγρο
Κατηγορία:Ποδοσφαιριστές Πριμέρα Ντιβιζιόν Αργεντινής
Κατηγορία:Ποδοσφαιριστές Σαν Λορένσο Αλμάγρο
Κατηγορία:Ποδοσφαιριστές Τίρο Φεδεράλ
Κατηγορία:Ποδοσφαιριστές Απόλλων Λεμεσού
Κατηγορία:Ποδοσφαιριστές Α΄ κατηγορίας Κύπρου
Κατηγορία:Ξένοι ποδοσφαιριστές στην Κύπρο
Κατηγορία:Ποδοσφαιριστές Ταγιέρες ντε Κόρδοβα
Κατηγορία:Ποδοσφαιριστές Ολυμπιακού Βόλου
Κατηγορία:Ποδοσφαιριστές Αστέρα Τρίπολης
Κατηγορία:Ποδοσφαιριστές Απόλλων Σμύρνης
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ξένοι ποδοσφαιριστές στην Ελλάδα
Διοικητική διαίρεση Περιφερειακής Ενότητας Πειραιώς

Στον παρακάτω κατάλογο αναφέρονται οι δήμοι, οι δημοτικές ενότητες, οι τοπικές κοινότητες και οι οικισμοί της Περιφερειακής Ενότητας Πειραιώς.
:* Τα στοιχεία προέρχονται από επεξεργασία του αρχείου  της Ελληνικής Στατιστικής Αρχής για την απογραφή πληθυσμού της Ελλάδας του 2011.
:* Ο αριθμός μέσα στα [ ] είναι ο μόνιμος πληθυσμός.
:* Η σειρά είναι (γενικά) αλφαβητική.

Η Περιφερειακή Ενότητα Πειραιώς έχει πληθυσμό 448997 κατοίκους.
## [[Δήμος Κερατσινίου - Δραπετσώνας]]
Έδρα του Δήμου είναι το Κερατσίνι. Ο Δήμος Κερατσινίου - Δραπετσώνας έχει μόνιμο πληθυσμό 91.045 κατοίκους. Στο δήμο περιλαμβάνονται:
## Δημοτική ενότητα Δραπετσώνας [ 13968 ]

;Δημοτική Κοινότητα Δραπετσώνας
*η Δραπετσώνα [ 13968 ]
## Δημοτική ενότητα Κερατσινίου [ 77077 ]

;Δημοτική Κοινότητα Κερατσινίου
*το Κερατσίνι [ 77077 ]
## [[Δήμος Κορυδαλλού]]
Έδρα του Δήμου είναι ο Κορυδαλλός. Ο Δήμος Κορυδαλλού έχει μόνιμο πληθυσμό 63.445 κατοίκους. Στο δήμο περιλαμβάνονται:
*ο Κορυδαλλός [ 63445 ]
## [[Δήμος Νίκαιας - Αγίου Ιωάννου Ρέντη]]
Έδρα του Δήμου είναι η Νίκαια. Ο Δήμος Νίκαιας - Αγίου Ιωάννου Ρέντη έχει μόνιμο πληθυσμό 105.430 κατοίκους. Στο δήμο περιλαμβάνονται:
## Δημοτική ενότητα Αγίου Ιωάννου Ρέντη [ 16050 ]

;Δημοτική Κοινότητα Αγίου Ιωάννου Ρέντη
*ο Άγιος Ιωάννης Ρέντη [ 16050 ]

## Δημοτική ενότητα Νίκαιας [ 89380 ]

;Δημοτική Κοινότητα Νικαίας Αττικής
*η Νίκαια [ 89380 ]
## [[Δήμος Πειραιώς]]
Έδρα του Δήμου είναι ο Πειραιάς. Ο Δήμος Πειραιώς έχει μόνιμο πληθυσμό 16.3688 κατοίκους. Στο δήμο περιλαμβάνονται:
*ο Πειραιάς [ 163688 ]
*η  Ψυττάλεια (νησίδα) [ 0 ]
## [[Δήμος Περάματος Αττικής|Δήμος Περάματος]]
Έδρα του Δήμου είναι το Πέραμα. Ο Δήμος Περάματος έχει μόνιμο πληθυσμό 25.389 κατοίκους. Στο δήμο περιλαμβάνονται:
*το Πέραμα [ 25389 ]

## Δείτε επίσης
*Διοικητική διαίρεση Περιφέρειας Αττικής

Πειραιως
Denim and Leather

**Denim and Leather** είναι ο τίτλος του τέταρτου δίσκου του βρετανικού χέβι μέταλ συγκροτήματος Saxon, ο οποίος ηχογραφήθηκε στα "Aquarius Studios" της Γενεύης, στην Ελβετία και στα "Polar Studios" της Στοκχόλμης, στη Σουηδία. Η επίσημη κυκλοφορία του δίσκου έγινε στις 5 Οκτωβρίου 1981 μέσω της γαλλικής δισκογραφικής εταιρείας "Carrere" και συνέχισε την επιτυχία των δύο προηγούμενων δίσκων του συγκροτήματος, "*[[Wheels of Steel]]*" και "*[[Strong Arm of the Law]]*".

Το "*Denim and Leather*" ανέβηκε στο # 9 των βρετανικών τσαρτ, παραμένοντας στους καταλόγους για τρεις μήνες, με αποτέλεσμα να βραβευθεί ως ασημένιος δίσκος από την "British Phonographic Industry". Ο δίσκος περιείχε τρία επιτυχημένα σινγκλ, τα "*And the Bands Played On*", "*Never Surrender*" και "*Princess of the Night*". Οι στίχοι των τραγουδιών έχουν πολυποίκιλη θεματολογία, από το κοινό του φεστιβάλ "Monsters of Rock" στο οποίο αποτίουν φόρο τιμής στο τραγούδι "*And the Bands Played On*", μέχρι την αναφορά σε μία σιδηροδρομική αμαξοστοιχία στο "*Princess of the Night*". Η συνολική διάρκεια του δίσκου είναι 37 λεπτά και 43 δευτερόλεπτα, ενώ ήταν ο τελευταίος δίσκος του συγκροτήματος με τον ντράμερ Πητ Γκιλ στη σύνθεση τους.

## Τραγούδια
# **Princess of the Night** *(Byford, Dawson, Gill, Oliver, Quinn)* - 4:01
# **Never Surrender** *(Byford, Dawson, Gill, Oliver, Quinn)* - 3:15
# **Out of Control** *(Byford, Dawson, Gill, Oliver, Quinn)* - 4:07
# **Rough and Ready** *(Byford, Dawson, Gill, Oliver, Quinn)* - 4:51
# **Play it Loud** *(Byford, Dawson, Gill, Oliver, Quinn)* - 4:11
# **And the Bands Played On** *(Byford, Dawson, Gill, Oliver, Quinn)* - 2:48
# **Midnight Rider** *(Byford, Dawson, Gill, Oliver, Quinn)* - 5:45
# **Fire in the Sky** *(Byford, Dawson, Gill, Oliver, Quinn)* - 3:37
# **Denim and Leather** *(Byford, Dawson, Gill, Oliver, Quinn)* - 5:25

## Θέσεις τσαρτ
***Denim and Leather*** *(άλμπουμ)*

***Επίσημη κυκλοφορία: [[5 Οκτωβρίου]] [[1981]]***

***And the Bands Played On*** *(σινγκλ)*

***Επίσημη κυκλοφορία: [[Απρίλιος]] [[1981]]***

***Never Surrender*** *(σινγκλ)*

***Επίσημη κυκλοφορία: [[Ιούλιος]] [[1981]]***

***Princess of the Night*** *(σινγκλ)*

***Επίσημη κυκλοφορία: [[Οκτώβριος]] [[1981]]***

## Βραβεία
***Denim and Leather*** *(άλμπουμ)*

* Ηνωμένο Βασίλειο (*BPI Certification*): Ασημένιος

## Τα μέλη των Saxon
Το *Denim and Leather* ηχογραφήθηκε από τους εξής μουσικούς:

* **[[Μπιφ Μπάιφορντ]]** - *φωνητικά*
* **Γκράχαμ Όλιβερ** - *κιθάρα*
* **[[Πωλ Κουήν]]** - *κιθάρα*
* **Στηβ Ντόσον** - *μπάσο*
* **Πητ Γκιλ** - *τύμπανα*

## Παραπομπές

## Πηγές
* Encyclopaedia Metallum
* Γαλλικά τσαρτ

Κατηγορία:Δισκογραφία των Saxon
Κατηγορία:Άλμπουμ του 1981